Mihai Pocorschi, părintele Holograf și VH2, a făcut o serie de mărturisiri la podcastul "Altceva cu Adrian Artene" – cum s-a născut Holograf și de unde provine numele trupei, povestea primului disc Holograf, amintiri din fieful lui Nicu Ceaușescu.
Artistul a depășit moartea la cutremurul din '77. A muncit în fabrică la Râmnicu Sărat. A abandonat muzica o vreme din cauza sărăciei.
"Eu cred că un creator este un pahar gol, în care dacă el învață înțelepciunea, și are răbdare să aștepte, cineva toarnă din când în când ceva în el. De foarte multe ori, când scriu un cântec bun, un cântec destinat să fie iubit de oameni, îl scriu cam dintr-un foc. Adică, procesul de creație se produce într-un timp foarte scurt. După care, urmează perioada tehnologică, în care pui fel și fel de instrumente, dar lucrurile sunt destul de clare în momentul acela. Ajungi să dai acel cântec de la capăt, până te saturi, după care îl termini. Îl lași deoparte, pentru ceilalți, și revi peste două, trei săptămâni. Niciodată nu am reușit să rememorez procesul creativ și procesul tehnologic, ca și când acel cântec nu este al meu. Poate pare ciudat…", spune, printre altele, artistul.
VIDEO